Diari Oficial de la Generalitat Valenciana


Sumari del DOGV 6422, del 22-12-2010 (2010/13084)

RESOLUCIÓ de 16 de desembre de 2010, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació de l'addenda al conveni de col·laboració entre el Ministeri de Medi Ambient, i Medi Rural i Marí i la Generalitat relatiu a la gestió compartida de l'espai maritimoterrestre de l'arxipèlag de les Illes Columbretes.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6422

Data del DOGV
:   22-12-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/13238


Data del document
:   16-12-2010

Organisme emissor
:   Conselleria d'Indústria, Comerç i Innovació

Tipus de document
:   Resolució

RESOLUCIÓ de 16 de desembre de 2010, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació de l'addenda al conveni de col·laboració entre el Ministeri de Medi Ambient, i Medi Rural i Marí i la Generalitat relatiu a la gestió compartida de l'espai maritimoterrestre de l'arxipèlag de les Illes Columbretes. [2010/13113]  
El Ministeri de Medi Ambient, i Medi Rural i Marí i la Generalitat han subscrit, després de la tramitació prèvia reglamentària, el 2 de novembre de 2010, l'addenda al conveni de col·laboració relatiu a la gestió compartida de l'espai maritimoterrestre de l'arxipèlag de les Illes Columbretes.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentada addenda, que ha quedat inscrita en el Registre de Convenis de la Generalitat amb el número 1798/2010, i que figura com a annex d'esta resolució.  
València, 16 de desembre de 2010.- La directora general del Secretariat del Consell: Mª Teresa Lleó Alonso.  
Addenda al conveni de col·laboració entre el Ministeri de Medi Ambient i Medi Rural i Marí, i la Conselleria de Medi Ambient, Aigua, Urbanisme i Habitatge de la Generalitat relatiu a la gestió compartida de l'espai maritimoterrestre de l'arxipèlag de les Illes Columbretes  
Madrid, 2 de novembre de 2010  
Reunits  
D'una part, Rosa Aguilar Rivero, ministra de Medi Ambient, i Medi Rural i Marí, per raó del Reial decret 1326/2010, de 20 d'octubre, pel qual se'n disposa el nomenament (BOE núm. 255, de 21 d'octubre de 2010), actuant d'acord amb les facultats que li atribueix l'article 13.3 de la Llei 6/1997, de 14 d'abril, d'organització i funcionament de l'administració general de l'Estat, i en compliment de l'Acord de Consell de Ministres de 2 de juliol de 1990, modificat pel de 3 de juliol de 1998, sobre competències per a signar convenis de col·laboració amb les comunitats autònomes.  
I d'una altra part, Juan Gabriel Cotino Ferrer, conseller de Medi Ambient, Aigua, Urbanisme i Habitatge, i vicepresident tercer del Consell, d'acord amb el Decret 13/2009, de 27 d'agost, del president de la Generalitat pel qual es nomenen vicepresidents, consellers, secretari i portaveu del Consell, en representació d'aquesta, i expressament facultat per a aquest acte per Acord del Consell de data 29 d'octubre de 2010.  
Ambdues parts es reconeixen capacitat jurídica suficient per a subscriure aquesta Addenda al conveni de col·laboració subscrit amb data 3 de novembre de 2006, i a aquest efecte  
Exposen  
Primer. Que amb data 3 de novembre de 2006, el Ministeri i la Conselleria van subscriure un conveni de col·laboració relatiu a la gestió compartida de l'espai maritimoterrestre de l'arxipèlag de les illes Columbretes.  
Segon. Que la col·laboració ha tingut l'efecte esperat en la gestió de les reserves natural i marina de les illes Columbretes incloses en l'àmbit d'aplicació del conveni.  
Tercer. Que fins a la data el Centre d'Informació de les Illes Columbretes, com a conseqüència de les peculiaritats de l'espai maritimoterrestre, ha estat situat a l'edifici del Planetari, a la ciutat de Castelló, i està previst que en el futur es done el mateix servei en altres emplaçaments.  
Quart. Que ambdues administracions volen continuar col·laborant en la gestió de les reserves natural i marina de les illes Columbretes incloses en l'àmbit d'aplicació del conveni.  
Per això, les parts consideren necessari realitzar aquesta addenda al conveni d'assistència i col·laboració subscrit el 3 de novembre de 2006, que es regirà de conformitat amb les següents  
Clàusules  
Primera. Actuacions de les parts  
Es modifica la clàusula tercera, 3.B del conveni (per part de la Conselleria de Territori i Habitatge), la qual queda redactada de la manera següent:   
«Funcionament del Centre d'Informació de les illes Columbretes, bé en l'actual localització, el Planetari de Castelló, o en qualsevol altra localització que puga adoptar-se».  
Segona. Pròrroga  
Es prorroga la durada del conveni, prevista en la clàusula setena, fins al 31 de desembre de 2014.   
En prova de conformitat i per a la deguda constància de quant queda convingut, ambdues parts subscriuen aquesta addenda, per triplicat exemplar i en tots els fulls, en el lloc i la data indicats en l'encapçalament.  
La ministra de Medi Ambient i Medi Rural i Marí: Rosa Aguilar Rivero.  
El conseller de Medi Ambient, Aigua, Urbanisme i Habitatge, i vicepresident tercer del Consell: Juan Gabriel Cotino Ferrer.